เรื่องร้องเรียน (ถนน,ทางเท้า,ท่อระบายน้ำ) วันที่ 2022-08-20 08:48:55 — แขวงคลองตันเหนือ เขตวัฒนา กรุงเทพมหานคร
บริเวณปากซอยสุขุมวิท 55 (ทองหล่อ) บริเวณทางเลี้ยวเข้าซอยก่อนถึงร้านขายมะม่วงแม่วารี เป็นทางเลี้ยวที่แคบ และเป็นจุดรอเพื่อข้ามทางม้าลาย ทำให้คนรอข้ามและคนเดินผ่านไปมามีมาก เบียดเสียดและเดินไม่สะดวก มีเสาไฟฟ้า และ ตู้การไฟฟ้าวางเกะกะทางเดิน 

ต้องการให้ปรับปรุงตามภาพ เพื่อแก้ปัญหาระยะสั้น เพื่อเพิ่มพื้นที่ทางเดินให้แก่ผู้สัญจรไปมา 

บริเวณหมายเลข 1 ให้ปรับปรุงท่อระบายน้ำให้สูงขึ้นมาเท่ากับทางเดิน จุดอื่นๆ ถ้าเดินเข้าไปในซอยต่อจากจุดนี้ตรงจุดระบายน้ำจุดต่อๆมาปรับปรุงหมดแล้ว ยกเว้นจุดโค้งแรกจุดนี้ ไม่รู้เว้นไว้ทำไม รบกวนเจ้าหน้าที่เข้ามาแก้เพื่อเพิ่มทางเดินให้คนสัญจรไปมาด้วยค่ะ

หมายเลข 2 ควรขยับตำแหน่งเสา ให้วางเรียงต่อกับเสาอื่นๆ เพื่อขยายทางสัญจร ให้แก่ผู้สัญจรไปมา

3. สังเกตุได้ว่า ริมขอบถนนที่แท้จริงเป็นทางขาวแดงห้ามจอดทั้งหมด แต่ก็มีมอเตอร์ไซค์จอดเรียงหน้าแม่วารีอยู่มาก ควรทาสีขอบฟุตบาทใหม่ทั้งหมด  และเข้มงวดกวดขัน ไรเดอร์ทั้งหลาย ให้จอดที่อื่น ไม่ใช่จอดแช่รอ ออเดอร์แบบนี้ มันเสี่ยงอุบัติเหตุเวลารถเลี้ยวเข้าซอยด้วย 

จริงๆ ร้านแม่วารี ที่วางอาหารยื่นออกมาก็ควรกวดขันด้วย อาจจะปรับปรุง วางของแนวสูงขึ้น มากกว่าจะยื่นออกมาฟุตบาท